
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 301 

6 Μαΐου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τοποθέτηση του υπαλλήλου του Βοηθητικού Προσωπι¬ 
κού από την Πρεσβεία Ρώμης στο Προξενείο Οδησ¬ 
σού. 1 

Τροποποίηση της 55574/ΔΙΟΕ 1010/5.9.1994 

υπουργικής από(ρασης σχετικά με την «Ανασυγκρό¬ 
τηση της Περιφερειακής Γνωμοδοτικής Επιτροπής 
του Γ ραφείου Περιφερειακής Ανάπτυξης Ν. Δωδε- 
κανήσου«. 2 

Τροποποίηση των διατάξεων της Π. 8272/4880/ 
18.12.1987 απόφασης Υπουργού Οικονομικών, 
όπως ισχύει, όσον αφορά την απαλλαγή από το 
Φ.Π.Α. των υπηρεσιών που είναι σχετικές με τις πα¬ 


ραδόσεις αγαθών που προορίζονται να τεθούν ή βρί¬ 
σκονται σε ένα από τα καθεστώτα της παραγράφου 
1 της ως άνω ΑΥΟ. 3 

Κατάτμηση Τομέων του Τμήματος Βιολογίας του Εθνι¬ 
κού και Καποδιστριακού Πανεπιστημίου Αθηνών και 
καθορισμός του γνωστικού τους αντικειμένου. 4 

Αναπροσαρμογή των ισχυόντων τιμολογίων αμοιβής 
των φορτ/τών λιμένων Πύλου - Γιαλόβης και Ραφή- 
νας. 5 

Αναπροσαρμογή των ισχυόντων τιμολογίων αμοιβής 
των φορτ/τών λιμένα Ναυπλίου. 6 

Αναπροσαρμογή των ισχυόντων τιμολογίων αμοιβής 
των φορτ/τών λιμένα Ελευσίνας. 7 

Διαφυγούσα αμοιβή φορτ/τών Λιμένα Ραφήνας.8 

Χορήγηση έκτακτης οικονομικής ενίσχυσης στους μι¬ 
σθωτούς της Ναυπηγοεπισκευαστικής Ζώνης.9 

Καθορισμός τιμών πώλησης ναρκωτικών φαρμάκων 
Κρατικού Μονοπωλίου.10 


Χαρακτηρισμός μεταχειρισμένων εκ κατασκευής 
αντιρρυποντικής τεχνολογίας βενζινοκίνητων και 
πετρελαιοκίνητων Ε.Δ.Χ. αυτ/των έτους κατα¬ 
σκευής τελευταίας διετίας σύμφωνα με τις διατά¬ 
ξεις του άρθρου 18 του Ν. 2308/95 {114/Α). όπως 
τροποποιήθηκε με την παράγραφο 10 του άρθρου 8 
του Νόμου 2366/95 (256/Α).11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ, Π10ΒΠ74β-6916/ΑΣ 3341 (1) 

Τοποθέτηση του υπαλλήλου του Βοηθητικού Προσωπικού 
από την Πρεσβεία Ρώμης στο Προξενείο Οδησσού. 

Ο ΓΕΝΙΚΟΣ ΓΡΑΜΜΑΤΕΑΣ 
ΔΙΟΙΚΗΣΗΣ ΚΑΙ ΟΡΓΑΝΩΣΗΣ 
ΤΟΥ ΥΠΟΥΡΓΕΙΟΥ ΕΞΩΤΕΡΙΚΩΝ 

Έχοντας υπόψη: 

1- Τις διατάξεις του άρθρου 6, παρ. 1 του Νόμου 
1933/91 και του άρθρου 23 του Νόμου 2080/92. 

2. Τη γνωμοδότηση του Υπηρεσιακού Συμβουλίου της 
4.4.96. 

3. Την υπ' αριθμ. Α.Π. 010/1/ΑΣ 5/13.2.96 Υπουργική 
Απόφαση «περί μεταβίβασης αρμοδιοτήτων στο Γενικό 
Γραμματέα Διοίκησης και Οργάνωσης του Υπουργείου 
Εξωτερικών.. (ΦΕΚ 113 Β727.2.96). 

4. Την υπηρεσιακή ανάγκη, αποφασίζουμε: 
Τοποθετούμε τον υπάλληλο του Βοηθητικού Προσωπι¬ 
κού, Αντώνιο Σαμαρά, με βαθμό Ταξινόμου Α' τάξεως, από 
την Πρεσβεία Ρώμης στο Προξενείο Οδησσού. Η θέση του 
κλάδου Βοηθητικού Προσωπικού της Πρεσβείας Ρώμης 
που κατέχει ο ανωτέρω υπάλληλος μετατρέπεται, από την 
ημερομηνία αναλήψεως των καθηκόντων του στο Προξε¬ 
νείο Οδησσού, σε θέση εργασίας ιδιωτικού δικαίου και 
πληροϋται σύμφωνα με τις διατάξεις του Ν. 419/76. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Απριλίου 1996 

Ο Γενικός Γραμματέας 

Διοίκησης και Οργάνωσης 
ΚΩΣΤΑΣ ΖΩΡΑΣ 

-♦-Γ- 

Αριθ. 13899/ΔΙΟΕ 1562 (2) 

Τροποποίηση της 55574/ΔΙΟΕ 1010/5.9.1994 υπουργι¬ 
κής απόφασης σχετικά με την «Ανασυγκρότηση της 
Περιφερειακής Γνωμοδοτικής Επιτροπής του Γρα¬ 
φείου Περιφερειακής Ανάπτυξης Ν. Δωδεκανήοου». 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά 
Όργανα» άρθρου 29Α το οποίο προστέθηκε με το άρθρο 
27 του Ν. 2081/1992 (ΦΕΚ 137/τ.Α726.7.1985) και 
(ΦΕΚ 154/τ.Α710.9.1992) αντίστοιχα. 

β) Του Ν. 1892/1990 «Για τον εκσυγχρονισμό και την 
ανάπτυξη και άλλες διατάξεις» (ΦΕΚ 
101/τ.Α731.7.1990), όπως τροποποιήθηκε και συμπλη¬ 
ρώθηκε με το Ν. 2234/1994 (ΦΕΚ 142/τ.Α731.8.1994). 

γ) Του Ν. 1622/1986 «Τοπική Αυτοδιοίκηση Περιφε¬ 
ρειακή Ανάπτυξη και Δημοκρατικός Προγραμματισμός» 
(ΦΕΚ 92/τ.Α714.7.1986). 

δ) Του Ν. 2218/1994 «Ίδρυση νομαρχιακής αυτοδιοί¬ 
κησης, τροποποίηση διατάξεων για την πρωτοβάθμια αυ¬ 
τοδιοίκηση και την Περιφέρεια και άλλες διατάξεις» (ΦΕΚ 
90/τ.Α713.6.1994) όπως συμπληρώθηκε με το Ν. 2240/ 
1994 (ΦΕΚ 153/τ.Α /16.9.1994). 

ε) Του Π.Δ. 51/1987 «Καθορισμός των Περιφερειών 
της Χώρας για το σχεδιασμό, προγραμματισμό και συντο¬ 
νισμό της Περιφερειακής Ανάπτυξης» (ΦΕΚ 26/τ.Α7 
6.3.1987). 

στ) Του Π.Δ. 333/8.7.1988 «Αναδιάρθρωση και σύ¬ 
σταση νέων Διευθύνσεων Περιφερειακής Ανάπτυξης του 
Υπουργείου Εθνικής Οικονομίας» (ΦΕΚ 154/τ.Α7 
13.7.1988). 

ζ) Του Π.Δ. 138/1993 «Περί Οργανισμού του Υπουρ¬ 
γείου Εθνικής Οικονομίας» (ΦΕΚ 55/τ.Α714.4.1993). 

η) Την αριθμ. 51240/21.9.1990 υπουργική απόφαση 
«Σύσταση και Συγκρότηση των Περιφερειακών Γνωμοδο- 
τικών Επιτροπών του άρθρου 8 του Ν. 1892/1990 και κα¬ 
θορισμός της διαδικασίας λειτουργίας τους», όπως συ¬ 
μπληρώθηκε με την αριθμ. 52947/2.11.1990 υπουργική 
απόφαση και τροποποιήθηκε μεταγενέστερα με την 
αριθμ. 43323/8.11.94 απόφασή μας (ΦΕΚ 628/τ.Β7 
1.10.1990), (ΦΕΚ 698/τ.Β77.11.1990) και (ΦΕΚ 853/ 
τ.Β716.11.1994) αντίστοιχα. 

θ) Την αριθμ. 55574/ΔΙΟΕ 1010/5.9.1994 απόφασή 
μας σχετικά με την «Ανασυγκρότηση της Περιφερειακής 
Γνωμοδοτικής Επιτροπής του Γραφείου Περιφερειακής 
Ανάπτυξης Ν. Δωδεκανήσου», όπως τροποποιήθηκε και 
συμπληρώθηκε μεταγενέστερα. 

2. Την πρόταση του αρμόδιου φορέα. 

3. Τις υπηρεσιακές ανάγκες, αποφασίζουμε; 

Αρθρο 1 

Τροποποιούμε την αριθμ. 55574/ΔΙΟΕ 1010/5.9.1994 
απόφασή μας ως προς τα μέλη της με στοιχεία 10,12 και 
14 ως εξής: 

1. ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ ΓΡΑ¬ 
ΦΕΙΟΥ ΠΕΡΙΦΕΡΕΙΑΚΗΣ ΑΝΑΠΤΥΞΗΣ Ν. ΔΩΔΕΚΑΝΗ¬ 
ΣΟΥ 

«10. Νικ. Δράκο, εκπρόσωπο της Εμπορικής Τράπεζας 
Ελλάδος, ως τακτικό μέλος, σε αντικατάσταση του Θεο¬ 
φάνη Πετρόπουλου. 

12. Ευστ. Κουσούρνα, Πολιτικό Μηχανικό, ειδικόεμπει- 
ρογνώμονσ, ως αναπληρωματικό μέλος, σε αντικατά¬ 
σταση του Εμμανουήλ Λόγγου. 

14. Φύλλα Ανδρόνικο, εκπρόσωπο του Οικονομικού 
Επιμελητηρίου Ελλάδος, ως τακτικό μέλος σε αντικατά¬ 
σταση του Μιλτ. Λογοθέτη με αναπληρωτή τον Υγειονο- 
μάκη Κοκκιμίδη, εκπρόσωπο του ίδιου Επιμελητηρίου, σε 
αντικατάσταση του Β. Μαυράκη. 


Άρθρο 2 

1. Κατά τα λοιπά ισχύουν οι διατάξεις της αριθμ. 55574/ 
ΔΙΟΕ 1010/5.9.1994 απόφασής μας, όπως τροποποιή¬ 
θηκε και συμπληρώθηκε μεταγενέστερα. 

2. Η ισχύς της πάρούαης απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Άρθρο 3 

Από τις διατάξεις αυτής της απόφασης δεν προκαλείται 
επί πλέον δαπάνη σε βάρος του κρατικού πρου Ισολογι¬ 
σμού. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Αθήνα, 22 Απριλίου 1996 

ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

- 4 - 

Αριθ. Δ. 409/165 ΠΟΛ. 1115 (3) 

Τροποποίηση των διατάξεων της Π. 8272/4880/ 
18.12.1987 απόφασης Υπουργού Οικονομικών, όπως 
ισχύει, όσον αφορά την απαλλαγή από το Φ.Π.Α. των 
υπηρεσιών που είναι σχετικές με τις παραδόσεις αγα¬ 
θών που προορίζονται να τεθούν ή βρίσκονται σε ένα 
από τα καθεστώτα της παραγράφου 1 της ως άνω ΑΥΟ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόιμη; 

1. Τις διατάξεις του Ν. 1642/1986 (ΦΕΚ 125/Α'). όπως 
ισχύει: 

α) Της περίπτ. γ’ και του δεύτερου εδαφίου τηςπερίπτ. 
ε’ της παραγράφου 1 του άρθρου 21. 
β) Της παραγράφου 2 του άρθρου 21. 
γ) Της παραγράφου 3 του άρθρου 58. 

2. Τις διατάξεις του Ν. 1165/1918 (ΦΕΚ 73) «περί Τε¬ 
λωνειακού Κώδικος», όπως ισχύει. 

3. Τις διατάξεις της αριθμ. Π. 8272/4880/18.12.1987 
(ΦΕΚ 299/Β’) απόφασης του Υπουργού Οικονομικών, 
όπως ισχύει. 

4. Την ανάγκη καθορισμού της διαδικασίας απαλλαγής 
από το Φ.Π.Α. των υπηρεσιών που είναι σχετικές με τις 
παραδόσεις αγαθών που προορίζονται να τεθούν ή βρί¬ 
σκονται σε ένα από τα καθεστώτα της Τελωνειακής Επί¬ 
βλεψης, του Ελεύθερου Τελωνειακού Χώρου ή των Ελευ¬ 
θέρων Τελωνειακών Συγκροτημάτων. 

5. Ότι η απόφαση αυτή δεν συνεπάγεται δαπάνη σε βά¬ 
ρος του Κρατικού Προϋπολογισμού, δεδομένου ότι θεσπί¬ 
ζει διαδικασία εφαρμογής διατάξεων του Ν. 1642/1986, 
αποφασίζουμε; 

1. Οι διατάξεις του άρθρου 4 της αριθμ. Π. 8272/4880/ 
18.1.1987 απόφασής μας, όπως αυτή ισχύει, αντικαθί¬ 
στανται ως εξής; 

Άρθρο 4 

Απαλλαγή υπηρεσιών 

1. Για την απαλλαγή,από το Φ.Π.Α. των υπηρεσιών που 
είναι σχετικές με τις παραδόσεις αγαθών που προορίζο¬ 
νται να τεθούν σε ένα από τα καθεστώτα του άρθρου 1 της 
παρούσας, ακολουθείται η παρακάτω διαδικασία: 

α) Μετά την ολοκλήρωση των προβλεπόμενων, κατά 
περίπτωση, από τις κείμενες διατάξεις, διαδικασιών, για 
τη θέση των αγαθών σε ένα από τα παραπάνω καθεστώτα, 

ο αϊτών την υπαγωγή, λήπτης των υπηρεσιών, προσκομίζει 
στην Τελωνειακή Αρχή, το αργότερο εντός είκοσι (20) 
ημερών από την έκδοση του σχετικού τελωνειακού παρα¬ 
στατικού θέσης των αγαθών στο καθεστώς, τα πρωτότυπα 
φορολογικά στοιχεία, όπως τιμολόγια παροχής υπηρεσιών 
ή φορτωτικές, στα οποία απαραίτητα αναγράφεται ο 
Φ.Π.Α. που αναλογεί και με αίτησή του ζητάει τη χορή¬ 
γηση βεβαίωσης, ότι οι αναγραφόμενες στα σχετικά φο¬ 
ρολογικά στοιχεία υπηρεσίες παρασχέθηκαν σε αγαθά 
που τέθηκαν στο συγκεκριμένο τελωνειακό καθεστώς. 

β) Η Τελωνειακή Αρχή, αφού πραγματοποιήσει σχετικό 
έλεγχο, όσον αφορά τις πσρσσχεθείσες υπηρεσίες και 
διαπιστώσει ότι αυτές πράγματι αφορούν τα αγαθά που τέ¬ 
θηκαν στο καθεστώς, εκδίδει αυθημερόν και για κάθε ένα 
εκδότη των φορολογικών στοιχείων, βεβαίωση, όπως το 
συνημμένο υπόδειγμα, σε δύο αντίτυπα. Το πρώτο εξ αυ¬ 
τών, με την ένδειξη «ΠΑΤΟΝ ΠΑΡΕΧΟΝΤΑ ΤΗΝ ΥΠΗΡΕ¬ 
ΣΙΑ», μαζί με τα προσκομιζόμενα πρωτότυπα φορολογικά 
στοιχεία, το παραδίδει ατον αιτούντα και το δεύτερο με 
την ένδειξη «ΓΙΑ ΤΟ ΤΕΛΩΝΕΙΟ» μαζί με ακριβή φωτοα¬ 
ντίγραφα των φορολογικών στοιχείων, το προοαρτά στο 
εκδιδόμενο κατά περίπτωση τελωνειακό παραστατικό. 

Τόσο στο τελωνειακό παραστατικό, όσο και στα επι- 
οτρεφόμενα πρωτότυπα φορολογικά στοιχεία, η Τελω- 
νειακή Αρχή ενεργεί σχετική πράξη προς αποφυγή έκδο¬ 
σης και δεύτερης βεβαίωσης για τον ίδιο σκοπό. 

γ) Ο λήπτης των υπηρεσιών υποχρεούται να παραδώσει 
τη βεβαίωση της προηγούμενης παραγράφου, εντός προ¬ 
θεσμίας είκοσι (20) ημερών από την ημέρα έκδοσής της, 
στον εκδότη των φορολογικών στοιχείων, προκειμένου 
αυτός να εκδώσει, εντός της ίδιας ως άνω προθεσμίας των 
είκοσι (20) ημερών και ουχί πέραν των εξήντα (60) ημερών 
από την έκδοση του οικείου φορολογικού στοιχείου, «πι¬ 
στωτικό τιμολόγιο», όπως προβλέπεται από την παρά¬ 
γραφο 13 του άρθρου 12 του Κ.Β.Σ., για την έκπτωση του 
αναγραφόμενου στο φορολογικό στοιχείο Φ.Π.Α. Η βεβαί¬ 
ωση επισυνάπτεται στο στέλεχος του «πιστωτικού τιμολο¬ 


γίου» που αφορά, ή τηρείται σε ειδικό φάκελο, ως δικαιο- 
λογητικό έκπτωσης του Φ.Π.Α. 

2. Για την απαλλαγή από το Φ.Π.Α. των υπηρεσιών που 
παρέχονται σε αγαθά που βρίσκονται σε ένα από τα καθε¬ 
στώτα του άρθρου 1 της παρούσας, ακολουθείται η παρα¬ 
κάτω διαδικασία; 

α) Ο λήπτης των υπηρεσιών προσκομίζει τα πρωτότυπα 
φορολογικά στοιχεία στην Τελωνειακή Αρχή, το αργότερο 
εντός είκοσι (20) ημερών από την έκδοσή τους, στα οποία 
απαραίτητα αναγράφεται ο Φ.Π.Α. που αναλογεί και με αί¬ 
τησή του ζητάειτη χορήγηση βεβαίωσης, ότι οι αναγραφό¬ 
μενες σ’ αυτά υπηρεσίες παρασχέθηκαν οε αγαθά που 
βρίσκονται στο καθεστώς. 

β) Στη συνέχεια ακολουθείται η διαδικασία των περι¬ 
πτώσεων β· και γ' της προηγούμενης παραγράφου. 

3. Στις υπηρεσίες του παρόντος άρθρου περιλαμβάνε¬ 
ται και η χρήση δικαιωμάτων πνευματικής ιδιοκτησίας, δι¬ 
πλωμάτων ευρεσιτεχνίας, μεθόδων παραγωγής (ΚΝΟνν 
ΗΟνν), σχεδίων, υποδειγμάτων και άλλων συναφών δικαι¬ 
ωμάτων, που γίνεται από τις επιχειρήσεις που λειτουργούν 
με τα καθεστώτα του άρθρου 1 της παρούσας. 

4. Τυχόν εκκρεμείς υποθέσεις παροχής υπηρεσιών 
σχετικών με παραδόσεις αγαθών που προορίζονταν να τε¬ 
θούν σε ένα από τα καθεστώτα του άρθρου 1 της παρού¬ 
σας, τακτοποιούνται εφόσον μέχρι 31.7.1996 ο λήπτης 
των υπηρεσιών προσκομίσει στον παρέχοντα τις υπηρε¬ 
σίες τη βεβαίωση της περίπτωσης β’ της παραγράφου 1 
του άρθρου αυτού καιεκδοθείαπότον παρέχοντα τις υπη¬ 
ρεσίες στην ίδια προθεσμία το σχετικό «πιστωτικό τιμολό¬ 
γιο» της περίπτωσης γ της ίδιας παραγράφου και άρθρου.» 

Η απόφαση αυτή, που ισχύει από την υπογραφή της, να 
δημοσιευθεί στην Εφημερίδα της Κυβερνήσεως. 

Αθήνα, 29 Μαρτίου 1996 

ο ΥΠΟΥΡΓΟΣ 

ΑΛ. ΠΑΠΑΔΟΠΟΥΛΟΣ 


ΥΠΟΔΕΙΓΜΑ 

ΕΛΛΗΝΙΚΗ ΔΗΜΟΚΡΑΤΙΑ ΓΙΑ ΤΟΝ ΠΑΡΕΧΟΝΤΑ ΤΗΝ ΥΠΗΡΕΣΙΑ'” 

ΠΕΡΙΦΕΡΕΙΑ. ΓΙΑΤΟΤΕΛΩΝΕΙΟ<') 

ΠΕΡΙΦΕΡΕΙΑΚΗ ΔΙΟΙΚΗΣΗ ΝΟΜ. 

ΤΕΛΩΝΕΙΟ. ΗΜ/ΝΙΑ. 

Αριθ. Πρωτ.:. 

ΒΕΒΑΙΩΣΗ 

Α.Υ.Ο. Δ. 409/165/29.3.1996 

Ο Προϊστάμενος του Τελωνείου. 

βεβαιώνω ότι τα με τα παρακάτω στοιχεία, αγαθά, προσκομίστηκαν στην υπηρεσία μας την<^·. 

και τέθηκαν σε καθεστώς*^*. 

Όπως προκύπτει από τα προσκομισθέντα στην υπηρεσία μας στοιχεία στα εν λόγω αγαθά παρασχέθηκε η υπηρε· 

σϊα<^). 

1) Στοιχεία παρέχοντας την υπηρεοία-εκδότη του φορολογικού στοιχείου: 

Ονοματεπώνυμο ή επωνυμία. 

Δ/νση . 

Α.Φ.Μ. Δ.Ο,Υ. 

2) Στοιχεία λήπτη της υπηρεαίας: 

Ονοματεπώνυμο ή επωνυμία. 

Δ/νοη. 

Α.Φ.Μ. ΔΟ·Υ· 

3) Είδος, αριθμός και ημερομηνία Φορολ. οτοιχείου. 

4) Είδος, αριθμός και ημερομηνία τελών, παραστατικού. 

5) Είδος και ποσότητα αγαθών που τέθηκαν στο καθεστώς. 


Η παρούσα χορηγείται, ύστερα από την από. 

αίτηση του λήπτη της υπηρεσίας, γιο να χρησιμοποιηθεί ως δικαιολογητικό απαλλαγής από το Φ.Π.Α., σύμφωνα με την 

αριθμ. Δ.409/165/29.3.1996 Α.Υ.Ο. 

Ο 

ΠΡΟΪΣΤΑΜΕΝΟΣ ΤΟΥ ΤΕΛΩΝΕΙΟΥ. 


(1) Διαγράφεται αναλόγως του προορισμού 

(2) Ημ/νία εισόδου στο καθεστώς 

(3) Αναγραφή καθεστώτος 

(4) Περιγραφή υπηρεσίας 

Αριθ. Β1/252 (4) 

Κατάτμηση Τομέων του Τμήματος Βιολογίας του Εθνικού 
και Καίιοδιστρισκού Πανεπιστημίου Αθηνών και καθο¬ 
ρισμός του γνοΰοτικού τους αντικειμένου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 6 παρ. 4 εδάφ. (ε) του Ν. 
1268/82, όποος το εδάφιο αυτό προστέθηκε με την παρ. 1 
εδαφ. (στ ) του άρθρου 48 του Ν. 1404/1983. 

2. Τη γνώμη της Γενικής Συνέλευσης του Τμήματος 
Βιολογίας του Πανεπιστημίου Αθηνών (συνεδρίαση 
28.2.1995). 

3. Το γεγονός ότι από τις διατάξεις της απόφασης αυτής 
δεν προκαλείται καμία δαπάνη σε βάρος του προϋπολογι¬ 
σμού του Πανεπιστημίου Αθηνών, αποφασίζουμε; 

1. Οι τομείς «Βιοχημείας Κυτταρικής και Μοριακής Βιο¬ 
λογίας και Γενετικής» και «Ζωολογίας» του Τμήμστος Βιο¬ 
λογίας του Πανεπιστημίου Αθηνών που συστήθηκαν με τις 
Β1/516/4.5-1983 (Β' 248) και Β1/519α/24.10.1991 (Β’ 
991) υπουργικές αποφάσεις αντίστοιχα, κατατέμνονται 
ως ακολούθως: 

α) Ο Τομέας «Βιοχημείας Κυτταρικής και Μοριακής Βιο¬ 
λογίας και Γενετικής» στους Τομείς: 

ί) «Βιοχημείας και Μοριακής Βιολογίας» ο οποίος συντο¬ 
νίζει τα γνωστικά αντικείμενα: Βιοχημεία - Μοριακή Βιολο¬ 
γία (Δομή, λειτουργία, οργάνοκιη, ρύθμιση και εξέλιξη των 
βιολογικά ενεργών μακρομορίων - Ενδιάμεσος Μεταβολι¬ 
σμός), Μεθοδολογία και τεχνικές της βασικής και εφαρ¬ 
μοσμένης έρευνας στα πλαίσια των Βιοεπιστημών, Κλινική 
Χημεία, Μοριακή Διάγνωση, Μοριακή Ανοσολογία. 

ϋ) «Γενετικής και Βιοτεχνολογίας» ο οποίος συντονίζει 
τα γνοχίτικά αντικείμενα: Κλασσική Γενετική, Γενετική 
Ανθρώπου, Γενετική Πληθυσμών, Ανοσογενετική, Γενική 


Βιολογία, Βιοχημική Γενετική, Μοριακή Γενετική, Γενε¬ 
τική Μηχανική, Μικροβιακή Γενετική, Αναπτυξιακή Γενε¬ 
τική, Γενετική Φυτών, Φαρμακογενετική, Γενετική τροπο¬ 
ποίηση - Βελτίωση οργανισμών. Βιοτεχνολογία και εφαρ¬ 
μογές στην Ιατρική, Βιομηχανία, Γεωργία, Περιβάλλον και 

ίϋ) «Βιολογίας Κυττάρου και Βιοφυσικής» ο οποίος συ¬ 
ντονίζει τα γνωστικά αντικείμενα: Δομή και λειτουργία 
κυτταρικών συστατικών και προϊόντων, Κυτταρολογία, 
ΚυτταροχημεΙα - Ιστοχημεια, Φωτονική και Ηλεκτρονική 
Μικροσκοπία, Μοριακή Βιοφυσική, Ακτινοβιολογία - Ρα¬ 
διοβιολογία, Υπερμοριακή δομή μακρομορίων, Βιοηλε- 
κτρονική - Κυβερνητική, Ανάλυση και επεξεργασία εικό¬ 
νων, Κυτταρική Παθολογία, Ανοσοκυτταροχημεία - Ανο- 
οοϊστοχημεία. Αναπτυξιακή Βιολογία. 

β) Ο Τομέας «Ζωολογίας» στους Τομείς: 

ί) «Ζωολογίας - θαλάσσιας Βιολογίας» ο οποίος συντονί¬ 
ζει τα γνωστικά αντικείμενα: Βιολογία Ζωικών Οργανισμών 
από οργανιομική μέχρι πληθυσμιακή βαθμίδα. Σπουδή θα¬ 
λασσίων οργανισμών σχέσεις και διεργασίες στη θά¬ 
λασσα, Εκμετάλλευση θαλάσσιων βιολογικών πόρων. Δια¬ 
χείριση και προστασία θαλασσίου περιβάλλοντος. Σπουδή 
ειδικών και εφαρμοσμένων κλάδων της Ζωολογίας, Πρω- 
τοζωολογία. Συγκριτική Ανατομική, Εντομολογία, Εξελι¬ 
κτική Ζωολογία, θεωρητική Ζωολογία, Συμπεριφορά 
Ζώων, ιχθυολογία, Οικοτοξικολογία, Υδατοκαλλιέργειες 
και 

ϋ) «Φυσιολογία Ζώων και Ανθρώπου» ο οποίος συντονί¬ 
ζει τα γνωστικά αντικείμενα; Φυσιολογία των Ζωικών ορ¬ 
γανισμών, συμπεριλαμβανομένου και του ανθρώπου από 
την κυτταρική μέχρι την οργανιομική βαθμίδα, Ιστολογία, 
Ιστοφυσιολογία, Αναπτυξιακή Βιολογία: Εμβρυολογία, 
Πειραματική Μορφογένεση, Φυσική Ανθρωπολογία, Ανο¬ 
σολογία, Χημική Ζωολογία, Νευροβιολογία, Συγκριτική 
Ενδοκρινολογία. 

2. Μέχρι την κατανομή του προσωπικού στους νέους 
Τομείς και την εκλογή διευθυντών των Τομέων αυτών. 

εξακολουθούν να λειτουργούν οι κατατεμνόμενοι Τομείς. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 22 Απριλίου 1996 

ο ΥΠΟΥΡΓΟΣ 

ΓΕΩΡΓΙΟΣ ΠΑΠΑΝΔΡΕΟΥ 

-♦- 

Αριθ. 10748 (5) 

Αναπροσαρμογή των ισχυόντων τιμολογίων αμοιβής των 
φορτ/τών λιμένων Πύλου - Γιαλόβης και Ραφήνας. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/1955 και 
του άρθρου 3 του Κ,Ν. 5167/1932. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα», του άρθρου 27 του Ν. 2081/1992, 
του ΠΔ 372/1995 (ΦΕΚ 201/Α795) και του άρθρου 5 του 
Π.Δ. 368/1989 (ΦΕΚ 163/Αν89). 

3. Τις αριθ. 1 / 12.1.1996 και 3/5.2.1996 προτάσεις των 
Ε.Ρ.Φ.Λ. Πύλου και Ραφήνας αντίστοιχα, για αναπροσαρ¬ 
μογή των τιμολογίων έτους 1996. 

4. Το γεγονός ότι, η απόφαση αυτή, δεν έχει αναδρο¬ 
μική ισχύ. 

5. Ότι, από τις διατάξεις αυτής της απόφασης, δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Αποδεχόμαστε τις αριθ. 1 /12.1.1996 και 3/5.2.1996 
προτάσεις των Επιτροπών Ρύθμισης Φορτ/οεων Λιμένων 
(Ε.Ρ.Φ.Λ.) Πύλου και Ραφήνας αντίστοιχα και εγκρίνουμε 
την αναπροσαρμογή των ισχυόντων τιμολογίων αμοιβής 
των φορτοεκφορτωτών των λιμένων Πύλου - Γ ιαλόβης και 
Ραφήνας, κατά ποσοστό 10%. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 1996 

οι ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝ. ΑΣΦ/ΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ ΚΟΣΜΑΣ ΣΦΥΡΙΟΥ 

-4- 

Αριθ. 10335 (6) 

Αναπροσαρμογή των ισχυόντων τιμολογίων αμοιβής των 
φορτ/τών λιμένα Ναυπλίου. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/1955 και 
του άρθρου 3 του Κ.Ν. 5167/1932. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα», του άρθρου 27 του Ν. 2081/1992, 
του ΠΔ 372/1995 (ΦΕΚ 201/Α795) και του άρθρου 5 του 
Π.Δ. 368/1989 (ΦΕΚ 163/Α /89). 

3. Την αριθ. 2/15.1.1996 πρόταση της Ε.Ρ.Φ.Λ.-Ξ. 


Ναυπλίου, για αναπροσαρμογή των τιμολογίων έτους 
1996. 

4. Το γεγονός ότι, η απόφαση αυτή, δεν έχει αναδρο¬ 
μική ισχύ. 

5. Ότι, από τις διατάξεις αυτής της απόφασης, δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Αποδεχόμαστε την αριθ. 2/15.1.1996 πρόταση της 
Επιτροπής Ρύθμισης Φορτ/σεων Λιμένα - Ξηράς 
(Ε.Ρ.Φ.Λ. - Ξ.) Ναυπλίου και εγκρίνουμε την αναπροσαρ¬ 
μογή των ισχυόντων τιμολογίων αμοιβής των φορτοεκ¬ 
φορτωτών, λιμένα Ναυπλίου, κατά ποσοστό 9%. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 1996 

οι ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝ. ΑΣΦ/ΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ ΚΟΣΜΑΣ ΣΦΥΡΙΟΥ 

-♦- 

Αριθ. 10597 (7) 

Αναπροσαρμογή των ισχυόντων τιμολογίων αμοιβής των 
φορτ/τών λιμένα Ελευσίνας. 

01 ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/1955 και 
του άρθρου 3 του Κ.Ν. 5167/1932. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα», του άρθρου 27 του Ν. 2081/1992, 
του ΠΔ 372/1995 (ΦΕΚ 201 /Α795) και του άρθρου 5 του 
Π.Δ. 368/1989 (ΦΕΚ 163/Α789). 

3. Την αριθ. 808/12.2.1996 πρόταση της Ε.Ρ.Φ.Λ. 
Ελευσίνας, για αναπροσαρμογή των τιμολογίων έτους 
1996. 

4. Το γεγονός ότι, η απόφαση αυτή, δεν έχει αναδρο¬ 
μική ισχύ. 

5. Ότι, από τις διατάξεις αυτής της απόφασης, δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Αποδεχόμαστε την αριθ. 808/12.2.1996 πρόταση 
της Επιτροπής Ρύθμισης Φορτ/σεων Λιμένα (Ε.Ρ.Φ.Λ.) 
Ελευσίνας και εγκρίνουμε την αναπροσαρμογή των ισχυό- 
ντων τιμολογίων αμοιβής των φορτοεκφορτωτών, λιμένα 
Ελευσίνας, κατά ποσοστό 6%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 1996 

οι ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΟΝ. ΑΣΦ/ΣΕΟΝ ΕΜΠΟΡΙΚΗΣ ΝΑΥΤΙΛΙΑΣ 

ΕΥΑΓΓΕΛΟΣ ΠΑΝΝΟΓΚΙΥΛΟΣ ΚΟΣΜΑΣ ΣΦΥΡΙΟΥ 

Αριθ. 11057 (8) 

Διαφυγούσα αμοιβή φορτ/τών Λιμένα Ραφήνας. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/1955 και 
του άρθρου 3 του Κ.Ν. 5167/1932 οε συνδυασμό με τις 
διατάξεις της παρ. 3 του άρθρου 3 του Α.Ν. 381/1936. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα», του άρθρου 27 του Ν. 2081/1992, 
του ΠΑ 372/1995 (ΦΕΚ 201 /Α795) και του άρθρου 5 του 
Π.Δ. 368/1989 (ΦΕΚ 163/Α'/89). 

3. Την αριθ. 37596/2403/1965 κοινή απόφαση των 
Υπουργών Εργασίας και Εμπορικής Ναυτιλίας, όπως αυτή 
τροποποιήθηκε με την αριθ. 16318/1987 όμοια (ΦΕΚ 
601/Β787) και παρατάθηκε μεταγενέστερα. 

4. Το αριθ. 4/6.2.1996 πρακτικό συνεδρίασης Ε.Ρ.Φ.Λ. 
Ραφήνας, που μας υποβλήθηκε με την αριθ. 16/6.2.1996 
αναφορά του Προέδρου της. 

5. Το γεγονός ότι από τις διατάξεις αυτής της απόφα¬ 
σης, δεν προκαλεΐται δαπάνη σε βάρος του Κρατικού 
Προϋπολογισμού, αποφασίζουμε: 

1. Αποδεχόμαστε κατά ένα μέρος την αριθ. 4/6.2.1996 
πρόταση της Επιτροπής Ρύθμισης Φορτ/σεων Λιμένα 
(Ε.Ρ.Φ.Λ.) Ραφήνας και επαναφέρουμε σε ισχύ μέχρι 
30.6.1996 την αριθ. 37596/2403/1965 κοινή απόφαση 
των Υπουργών Εργασίας και Εμπορικής Ναυτιλίας, σπο)ς 
αυτή τροποποιήθηκε με την αριθ. 16318/23.10.1987 
όμοια και παρατάθηκε μεταγενέστερα, λόγω διαφυγού- 
σης εργασίας εκ της διακινήσεωςμε φέρρυ μπωτ μέσω λι¬ 
μένα Ραφήνας εμφόρτων φορτηγών αυτοκινήτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 1996 

οι ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΟΝ. ΑΣΦ/ΣΕΩΝ Ε ΜΠΟΡΙΚΗΣ ΝΑΥΤΙΑΙΑΣ 

ΕΥΑΓΓΕΛΟΣ ΓΙΑΝ ΝΟΠΟΥΛΟΣ ΚΟΣΜΑΣ ΣΦΥΡΙΟΥ 

Αριθ. 33376 (9) 

Χορήγηση έκτακτης οικονομικής ενίσχυσης στους μισθω¬ 
τούς της Ναυπηγοεπισκευαστικής Ζώνης. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 46 του Ν.Δ. 2698/53, όπως 
συμπληρώθηκε με το άρθρο 38 του Ν. 2224/94. 

2. Το άρθρο 27 του Ν. 2081 /92 (ΦΕΚ 154/Α/10.9.92), 
με το οποίο προστέθηκε νέο άρθρο 29Α στο Ν. 1558/85 
«Κυβέρνηση και Κυβερνητικά Όργανα». 

3. Την υπ’ αριθμ. 629/9.4.1996 απόφαση του Δ.Σ. του 
ΟΑΕΔ (αριθμ. συνεδρίασης 16/9.4.1996), που μας υπο¬ 
βλήθηκαν με το υπ’ αριθμ. 107895/10.4.1996 έγγραφό 
του, αποφασίζουμε: 

Εγκρίνουμε τη χορήγηση έκτακτης οικονομικής ενίσχυ¬ 
σης 50.000 δρχ. σε δύο χιλιάδες τριακόσια (2.300) άτομα, 
πρώην εργαζόμενους στη Ναυπηγοεπισκευαστική Ζώνη, 
σύμφωνα με τις διατάξεις του άρθρου 46 του Ν. 2698/53, 


όπως συμπληρώθηκε με το άρθρο 38 του Ν.Δ. 2224/94, 
εφόσον κατά το έτος 1995 δεν έχουν πραγματοποιήσει 
άνω των 100 ημερομησθίων και από 1.1.1996 έως 
31.3.1996 δεν έχουν πραγματοποιήσει άνω των 30 ημε¬ 
ρομισθίων στον κλάδο τους. 

Η κατάσταση ανεργίας θα βεβαιώνεται με Υπεύθυνη 
Δήλωση του Ν. 1599/86. 

Η σχετική δαπάνη ανέρχεται σε 50.000 δρχ. χ 2.300 = 
115.000.000 δρχ. και βαρύνει τον ΚΑΕ 2637. 

Δεν απαιτείται η σύμπραξη του Υπουργού των Οικονομι¬ 
κών για το λόγο ότι η σχετική απόφαση δεν εμπίπτει στην 
παρ. 3 του άρθρου 22 του Ν. 2362/95 (Περί Δημοσίου Λο¬ 
γιστικού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 1996 

ο ΥΠΟΥΡΓΟΣ 

ΕΥΑΓΓΕΛΟΣ ΠΑΝ ΝΟΠΟΥΛΟΣ 

Αριθ. Υ6β/οικ. 4216 (10) 

Καθορισμός τιμών πώλησης ναρκωτικών φαρμάκων Κρα¬ 
τικού Μονοπωλίου. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

α. Το άρθρο 2 του Ν. 1729/87 «Καταπολέμηση διάδο¬ 
σης των ναρκωτικών προστασία των νέων και άλλες διατά¬ 
ξεις» και το άρθρο 10 του Ν. 5539/32. 

β. Την γνωμοδότηση της Επιτροπής Ναρκωτικών αριθ. 
8/ 3.10.1995. 

γ. Το γεγονός ότι το κόστος αγοράς των ναρκωτικών 
φαρμάκων του Κρατικού Μονοπωλίου υπερβαίνει κατά 
πολύ την καθορισθείοα από το 1994 τιμή πώλησης αυτών. 

δ. Την αριθμ. όν3α/οικ 158/1996 απόφαση του Πρω¬ 
θυπουργού και του Υπουργού Υγείας και Πρόνοιας, για τη 
μεταβίβαση αρμοδιοτήτων, αποφασίζουμε: 

α. Καθορίζουμε νέες τιμές πώλησης για τα κατωτέρω 
είδη ναρκωτικών φαρμάκων του Κρατικού Μονοπωλίου ως 
εξής: 

1. Κοκαΐνη σκόνη 

Δύο χιλιάδες επτακόσιες σαράντα επτά (2.747) δραχ¬ 
μές το γραμμάριο. 

2. Μορφίνη σκόνη 

Τετρακόσιες ενενήντα επτά (497) το γραμμάριο. 

3. Πεθιδίνη σκόνη 

Διακόσιες είκοσι δύο (222) δραχμές το γραμμάριο. 

4. Μορφίνη φύσιγγες των 0,015 γραμμ. 

Εβδομήντα μία (71) δραχμές η φύσιγγα. 

5. Πεθιδίνη φύσιγγες 

Εβδομήντα οκτώ (78) δραχμές η φύσιγγα των 0,05 
γραμμ. 

Ενενήντα τέσσερις (94) δραχμές η φύσιγγα των 0,10 
γραμμ. 

β. Η λιανική τιμή των ναρκωτικών του Κρατικού Μονο¬ 
πωλίου προσδιορίζεται από την τιμή αγοράς προσαυξη¬ 
μένη κατά 35% πλέον Φ.Π.Α, 

γ. Ορίζεται ως χρόνος έναρξης ισχύος της απόφασης η 
1 η Απριλίου 1996. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεϊ στην Εφημερίδα της 
Κυβερνήσεοος. 

Αθήνα, 16 Απριλίου 1996 

ο ΥΦΥΠΟΥΡΓΟΣ 

ΦΡ. ΠΑΠΑΔΕΛΛΗΣ 

-♦- 

Αριθ. ΟΙΚ. Β-12506/249 (11) 

Χαρακτηρισμός μεταχειρισμένων εκ κατασκευής αντιρρυ- 
παντικής τεχνολογίας βενζινοκίνητων και πετρελαιοκί- 
νητων Ε.Δ.Χ. αυτ/των έτους κατασκευής τελευταίας 
διετίας σύμφωνα με τις διατάξεις του άρθρου 18 του Ν. 
2308/95 (114/Α), όπως τροποποιήθηκε με την παρά¬ 
γραφο 10 του άρθρου 8 του Νόμου 2366/95 (256/Α). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΠΕΡΙΒΑΛΛΟΝΤΟΣ - ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το άρθρο 15 του Κ.Ο.Κ. που κυρώθηκε με το Ν. 
2094/92 (Α/182). 

2. Την Κ.Υ. Α. 28433/2448/92 (Φ 542) «Μέτρα για τον 
περιορισμό των εκπομπών αερίων ρύπων οχημάτων με κι¬ 
νητήρα σε συμμόρφωση προς τις διατάξεις των οδηγιών 
88/76/ΕΟΚ, 88/436/ΕΟΚ, 89/458/ΕΟΚ, 89/491/ΕΟΚ 
και 91/441/ΕΟΚ» όπως τροποποιήθηκε με την Κ.Υ.Α. 
3397/3189/93 (Β 822) και την Κ.Υ.Α. 6765/511/95 (Β 
194). 

3. Το άρθρο 18 του Ν. 2308/95 (114/Α) για την ταξινό¬ 
μηση μεταχειρισμένων Ε.Δ.Χ. αυτ/των διετίας σαν αντιρ- 
ρυπαντικής τεχνολογίας όπως τροποποιήθηκε με την πα¬ 
ράγραφο 10 του άρθρου 18 του Νόμου 2366/95 (Α 256). 

4. Την αριθ. 411/24.1.1996 (Β 58) κοινή απόφαση του 
Πρωθυπουργού και του Υπουργού Οικονομικών, περί ανά¬ 
θεσης αρμοδιοτήτων στους Υφυπουργούς Οικονομικών. 

5. Την αριθ. 87/2/96 (Β 83) κοινή απόφαση του Πρωθυ¬ 
πουργού και του Υπουργού Μεταφορών και Επικοινωνιών 
περί ανάθεσης αρμοδιοτήτων στον Υφυπουργό Μεταφο¬ 
ρών και Επικοινωνιών. 

6. Το άρθρο 29Α του Ν. 1558/85, το οποίο συμπληρώ¬ 
θηκε με το άρθρο 27 του Ν. 2081 /92 (154/Α). 

7. Το γεγονός ότι από τις διατάξεις, της παρούσης από¬ 
φασης δεν προκαλείται δαπάνη σε βάρος του κρατικού 
προυίίολογισμού, αποφασίζουμε: 

Άρθρο 1 

1. Για την εφαρμογή των διατάξεων του άρθρου 18 του 
Ν. 2308/95 (ΦΕΚ 114Α) όπως τροποποιήθηκε με την πα¬ 
ράγραφο 10 του άρθρου 8 του Νόμου 2366/95 (Α 256) ο 
ενδιαφερόμενος καταθέτει στην αρμόδια τελωνειακή 
αρχή το σχετικό παραστατικό εισαγωγής ή την ειδική δή- 
λίοση. 

2.0 χαρακτηρισμός ενός μεταχειρισμένου βενζινοκίνη¬ 
του ή πετρελαιοκίνητου επιβατηγού αυτοκινήτου ότι είναι 
αντιρρυπαντικής τεχνολογίας προκειμένου να ταξινομηθεί 
σαν δημοσίας χρήσης, σύμφωνα με τις διατάξεις του άρ¬ 
θρου 18 του Ν. 2308/95 (ΦΕΚ 114Α) όπως τροποποιή¬ 
θηκε με την παράγραφο 10 του άρθρου 8 του Νόμου 
2366/95 (Α 256) γίνεται από την αρμόδια τελωνειακή 
Αρχή και αναγράφεται στο εκδιδόμενο από αυτή πιστοποι¬ 
ητικό ταξινόμησης. 


3.0 κατά την προηγούμενη παράγραφο χαρακτηρισμός 
γίνεται πριν την καταβολή των οφειλουμένων φορολογι¬ 
κών επιβαρύνσεων και με την υποβολή των κατωτέρω δι- 
καιολογητικών: 

α) Βεβαίωσης Κέντρου Τεχνικού Ελέγχου Οχημάτων 
που διαθέτει ειδικό διάδρομο από την οποία θα προκύπτει 
ότι το μεταχειρισμένο όχημα είναι εκ κατασκευής αντιρρυ- 
παντικής τεχνολογίας σύμφωνα με το άρθρο 18 του Ν. 
2308/95, όπως τροποποιήθηκε με την παράγραφο 10 του 
άρθρου 8 του Ν. 2366/95. 

β) Άδειας κυκλοφορίας χώρας μέλους της Ευρωπαϊκής 
Ένωσης, ή επικυρωμένο αντίγραφο της από την αρχή που 
εκδόθηκε. 

γ) Σε περίπτωση που το έτος κατασκευής του οχήματος 
δεν προκύπτει από την ξένη άδεια κυκλοφορίας, βεβαίω¬ 
σης του εργοστασίου κατασκευής του οχήματος επικυρω¬ 
μένης από το τοπικό Εμποροβιομηχανικό Επιμελητήριο 
από την Προξενική αρχή μας ή σύμφωνα με τη συνθήκη 
της Χάγης στην οποία θα αναγράφεται το έτος κατα¬ 
σκευής του συγκεκριμένου οχήματος (θα αναφέρεται ο 
αριθμός πλαισίου και κινητήρα). Η ίδια βεβαίωση εναλλα¬ 
κτικά μπορεί να χορηγείται από τον επίσημο εκπρόσωπο 
του εργοστασίου κατασκευής στην Ελλάδα θεωρημένη 
από το Εμπορικό Επιμελητήριο εκτός αν προκύπτει από 
την έγκριση τύπου που έχει εκδοθεί από τη Δ/νση Τεχνι¬ 
κής Οχημάτων του ΥΜΕ ή από δελτίο κοινοποίησης έγκρι¬ 
σης τύπου οχημάτων με κινητήρα και των ρυμουλκουμέ¬ 
νων τους έχει εκδοθεί σύμφωνα με την οδηγία 70/156/ 
ΕΕ, όπως τροποποιήθηκε με την οδηγία 93/81/ΕΕ (ΚΥΑ 
47271/3950/92 (Β 764) και 38888/3374/93 (Β 951) 
αντίστοιχα). 

Άρθρο 2 

1. Για τη χορήγηση βεβαίωσης του ΚΤΕΟ της παρ. 3 του 
άρθρου 1 της παρούσας απόφασης πρέπει ο ενδιαφερό¬ 
μενος να υποβάλει στην υπηρεσία αυτή: 

α) Δελτίο έγκρισης τύπου καυσαερίων σύμφωνα με την 
οδηγία 91/441/ΕΕ ή 93/59/ΕΕ ή 94/12/ΕΕ και βεβαίωση 
του εργοστασίου κατασκευής επικυρωμένη οπό το τοπικό 
Εμποροβιομηχανικό Επιμελητήριο και την Προξενική αρχή 
μαςή σύμφωνα με τη συνθήκη τηςΧάγηςότι το συγκεκρι¬ 
μένο όχημα (θα αναφέρεται ο αριθμός πλαισίου και κινη¬ 
τήρα) είναι εφοδιασμένο εκ κατασκευής με αντιρρυπα- 
ντική διάταξη (εφόσον φέρει τέτοια) και ότι οι εκπομπές 
ρύπων του πληρούν τα όρια των παραπάνω οδηγιών ή 
β) Έγκριση τύπου που έχει εκδοθεί από τη Δ/νση Τεχνι¬ 
κής Οχημάτων του Υ.Μ.Ε. που θα καλύπτει πλήρως το 
όχημα, στην οποία θα αναφέρεται ότι οι εκπομπές ρύπων 
πληρούν τα όρια των παραπάνω οδηγιών. Στην περίπτωση 
που η έγκριση τύπου αφορά συγκεκριμένα οχήματα και 
αναφέρει ότι μπορεί να συμπληρωθεί με τη διαδικασία της 
ΥΑ 37212/43109/91 (Β 900), θα ακολουθείται όμοια δια¬ 
δικασία και για αυτά τα μεταχειρισμένα οχήματα ή 
γ) Δελτίο κοινοποίησης έγκρισης τύπου οχημάτων με κι¬ 
νητήρα και των ρυμουλκουμένων τους που έχει εκδοθεί 
σύμφωνα με την οδηγία 70/156/ΕΕ, όπως τροποποιή¬ 
θηκε με την οδηγία 93/81/ΕΕ και αντίγραφο του πιστο¬ 
ποιητικού συμμόρφωσης του οχήματος ή 
δ) Πιστοποιητικό καυσαερίων του εργαστηρίου αναλύ- 
σεως καυσαερίων που εδρεύει στη Δ/νοη του ΚΤΕΟ Ελ¬ 
ληνικού στο οποίο θα αναγράφεται ότι το σύστημα αντιρ- 
ρύπνασης (εφόσον φέρει τέτοιο) είναι τοποθετημένο εκ 

κατασκευής. 

2. Το ΚΤΕΟ θα ελέγχει το όχημα σύμφωνα με τις διατά¬ 
ξεις των αριθ. 44800/123/85 (Β/781) και Φ50/94474/ 
4556/94 (Β/82) αποφάσεων, όπως κάθε φορά ισχύουν. 
Για τη μετακίνηση του οχήματος στο ΚΤΕΟ για τους προα- 
ναφερόμενους ελέγχους παρέχεται έγκριση της αρμόδιας 
τελωνειακής αρχής, στην οποία έχει κατατεθεί το σχετικό 
δηλωτικό εισαγωγής ή η δήλωση άφιξης. 

Αρθρο 3 

Προκειμένου να λάβει άδεια κυκλοφορίας ένα μεταχει¬ 
ρισμένο βενζινοκίνητο ή πετρελαιοκίνητο επιβατικό αυτο¬ 
κίνητο Δ.Χ. σντιρρυπαντικής τεχνολογίας το οποίο έχει 
κατασκευαστεί την τελευταία προ του έτους κατάθεσης 
του σχετικού δηλωτικού εισαγωγής ή της δήλωσης άφιξης, 
διετία και έχει ταξινομηθεί σε χώρα της Ευρωπαϊκής Ένω¬ 
σης ο κάτοχος του υποβάλει στην αρμόδια υπηρεσία Συ¬ 
γκοινωνιών μαζί με τα άλλα οπαιτούμενα δικαιολογητικά 
και επικυρώμενα φωτ/φα των δικαιολογητικών που ανα- 
φέρονται στα εδάφια α, β, και γ της παραγράφου 3 του άρ¬ 
θρου 1 της παρούσας απόφασης. 

2. Η άδεια κυκλοφορίας χορηγείται εφόσον δεν έχει πα- 
ρέλθει χρονικό διάστημα έξι (6) μηνών από την ημερομη¬ 
νία κατάθεσης του δηλωτικού εισαγωγής ή της δήλωσης 
άφιξης του αυτοκινήτου. Γισ τον υπολογισμό της εν λόγω 
προθεσμίας από την αρμόδια υπηρεσία Συγκοινωνιών η 


αρμόδια τελωνειακή αρχή αναγράφει επί του πιστοποιητι¬ 
κού ταξινόμησης την ημερομηνία εισαγωγής ή άφιξης του 
αυτοκινήτου. 

3. Γ ια τον υπολογισμό της διετίας θα λαμβάνεται υπόψη 
το προηγούμενο έτος από το έτος κατάθεσης στην αρμό¬ 
δια τελωνειακή αρχή του σχετικού δηλωτικού εισαγωγής ή 
της δήλωσης άφιξης και όχι το έτος που κατατέθηκαν τα 
ανωτέρω δικαιολογητικά στην αρμόδια τελωνειακή αρχή. 

4. Κατά την έκδοση της άδειας κυκλοφορίας του αυτο¬ 
κινήτου η υπηρεσία Συγκοινωνιών ζητά από το ΚΤΕΟ που 
χορήγησε τη βεβαίωση που αναφέρεται στο άρθρο 2 της 
παρούσας απόφασης επικυρωμένα φωτ/φα των δικαιολο- 
γητικών που υποβλήθηκαν για την χορήγησή της, προκει¬ 
μένου να καταχωρηθούν στον φάκελλο του αυτοκινήτου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Απριλίου 1996 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΠΕΡΙΒ/ΝΤΟΣ ΧΩΡ/ΞΙΑΣ ΚΑΙ Δ. ΕΡΓΩΝ 

ΓΕβΡΠΟΣ ΔΡΥΣ ΚΩΝΣΤΑΝΤΙΝΟΣ ΛΑΛΙΏΤΗΣ 

ο ΥΦΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΠΟΣ ΔΑΣΚΑΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



